Etilsellyuloza

Etilsellyuloza, etotsel – sellyulozaning oddiy etil efiri. Taʼmsiz va hidsiz oq kukun. Umumiy formulasi [S6N702(ON),_x(OS2N5)x]p. Benzol bilan metanol, toluol bilan etanol aralashmalari va piridinda eriydi. Ishqoriy sellyulozani etil xlorid bilan eterifikatsiyalab olinadi. Plastmassa, lok, tasmalar, elektr izolyatsiya materiallari va boshqalar tayyorlashda ishlatiladi.